Diari Oficial de la Generalitat Valenciana


Sumari del DOGV 6113, del 30-09-2009 (2009/10524)

Assumpte civil 000474/2007. Notificació de la sentència a Dos Mundos Meucci Comunicacions, SL.
----------------------------------------------------------------------------------------------

### Dades del document

Número de DOGV
:   6113

Data del DOGV
:   30-09-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/10378


Data del document
:   16-09-2009

Organisme emissor
:   Jutjat de Primera Instància Número 10 de València

Tipus de document
:   Edicte

Assumpte civil 000474/2007. Notificació de la sentència a Dos Mundos Meucci Comunicacions, SL. [2009/10883]  
Judici verbal (desnonament per falta de pagament) 000474/2007  
Part demandant: Emilia Mateos Carrilero.  
Part demandada: Dos Mundos Meucci Comunicacions, SL.  
En el judici esmentat s'ha dictat la resolució que, literalment, és com es diu:  
«Jutjat de Primera Instància número 10 de València   
Procediment: assumpte civil 000474/2007.   
Sentència número 127/2009   
València, 30 de juny de 2009   
Juan Carlos Artero Mora, magistrat jutge del Jutjat de Primera Instància número 10 de València, he vist i examinat les actuacions de judici verbal (desnonament per falta de pagament) número 000474/2007, promogudes pel procurador Jorge Ramón Castelló Navarro, en nom i representació d'Emilia Mateos Carrilero, contra Dos Mundos Meucci Comunicacions, SL, declarat en rebel·lia en estes actuacions, aquell en qualitat d'actor i este en qualitat de demandat, i dicte la resolució següent.   
Antecedents de fet   
Primer. Per torn de repartiment en data 3 d'abril de 2007, va correspondre a este Jutjat la demanda de judici verbal en què s'exerceix l'acció de desnonament per falta de pagament de rendes, formulada pel procurador dels tribunals Jorge Ramón Castelló Navarro, en nom i representació d'Emilia Mateos Carrilero, contra Dos Mundos Meucci Comunicacions, SL, la qual va basar en els fets i fonaments de dret que va estimar aplicables al cas, i on acaba demanant al Jutjat que, amb els tràmits previs legals de rigor, es dicte en el seu moment la sentència per la qual, amb l'estimació de la demanda inicial esmentada, es declare resolt el contracte d'arrendament i, conseqüentment, pertoque el desnonament de la demandada si no deixa lliure i vàcua la finca en el termini assenyalat en la llei, amb la imposició de costes al demandat. En la demanda esmentada s'afirmava que sí que pertocava l'enervació de l'acció per no haver-se'n produït una anterior a esta reclamació.  
Segon. Una vegada admesa a tràmit la demanda esmentada, es van convocar les parts al judici verbal corresponent, i només hi va comparéixer l'actor, representat pel seu procurador i assistit pel seu lletrat, sense fer-ho el demandat malgrat haver sigut citat en la forma legal mitjançant edictes al tauler d'anuncis d'este Jutjat, com així consta en les actuacions.  
Tercer. En l'acte del judici l'actor es va ratificar en la seua demanda inicial i va sol·licitar la recepció del plet a prova, i es van practicar a continuació els mitjans de prova proposats i admesos, amb el resultat que figura en les actuacions.   
Quart. En la tramitació d'este procediment s'han observat totes les prescripcions legals.   
Fonaments jurídics  
Primer. En este procés, la part actora exerceix l'acció de resolució del contracte d'arrendament de la finca urbana per falta de pagament de rendes o quantitats degudes. La part demandada no compareix degudament a l'acte de la vista malgrat haver estat citada en la forma legalment prevista, i per això és declarada en rebel·lia; i pertoca declarar el desnonament segons el que disposa l'article 440.3 de la Llei d'Enjudiciament Civil.  
Segon. L'article 27 de la Llei 29/1994, d'Arrendaments Urbans, estableix en el número 2, com a causa per la qual l'arrendador podrà resoldre de ple dret el contracte d'arrendament en l'apartat a) la falta de pagament de la renda o, si pertoca, de qualsevol de les quantitats el pagament de les qual haja assumit o corresponga a l'arrendatari; d'altra banda, l'article 1555 del Codi Civil, amb caràcter general, estableix com a obligació de l'arrendatari el pagament del preu de l'arrendament en els termes convinguts.  
Tercer. D'acord amb la disposició final tercera, set, de la Llei 23/2003, de 7 de juliol, de Garanties en la Venda de Béns al Consum, que modifica l'article 440.3 de la Llei d'Enjudiciament Civil, en la interlocutòria d'admissió de la demanda de desnonament d'una finca urbana per falta de pagament de rendes o quantitats degudes, s'advertirà al demandat que, si no compareix a la vista, es declararà el desnonament sense més tràmits, fixant en la resolució esmentada el dia i hora en què s'efectuarà, si pertoca, el llançament, que podrà ser inferior a un mes des de la data de la vista, amb l'advertència al demandat que, en cas que la sentència siga condemnatòria i no siga objecte d'un recurs, es procedirà al llançament en la data fixada si ho sol·licita el demandant en la forma que disposa l'article 549 de la Llei d'Enjudiciament Civil.   
En este cas, en la interlocutòria d'admissió s'ha assenyalat per a la diligència de llançament el dia 1 d'octubre de 2009, a les 10.00 hores, i s'hi han efectuat al demandat totes les advertències legals.   
Quatre. Que en matèria de costes, per aplicació de l'article 394 de la Llei d'Enjudiciament Civil, atés que es declara que pertoca el desnonament, és procedent condemnar, respecte de les que s'han produït com a conseqüència del judici, l'arrendatari demandat.   
Vistos els articles esmentats i els restants aplicable de forma general i pertinent.   
Dispositiva  
Estime la demanda interposada per Emilia Mateos Carrilero, representada processalment pel procurador dels tribunals Jorge Ramón Castelló Navarro, contra Dos Mundos Meucci Comunicacions, SL, i dispose   
1. Declare resolt el contracte d'arrendament subscrit entre les parts i el local habitatge litigiós esmentat siti a València, carrer de la Floresta, número 3, porta 1a.  
2. Condemne el demandat esmentat a deixar lliure, vacu, expedit i a disposició de la part actora l'immoble esmentat, amb l'advertència que si no ho fa de forma voluntària, es procedirà al llançament el dia i hora indicats en la interlocutòria d'admissió de la demanda, si així ho sol·licita la part actora.   
3. Condemne la part demandada a pagar les costes processals produïdes.  
Notifiqueu esta sentència a les persones interessades, complint el que estableix l'apartat 4t de l'article 248 de la Llei Orgànica del Poder Judicial (LOPJ), i feu-los saber que no és ferma, sent susceptible d'un recurs d'apel·lació que cal preparar davant d'este Jutjat en el termini de cinc dies, comptador des de l'endemà de la notificació d'esta sentència; l'escrit de preparació del recurs ha de limitar-se a esmentar la resolució apel·lada i a manifestar la voluntat d'interposar un recurs, amb la indicació dels pronunciaments que impugna, així com manifestar i acreditar per escrit que s'han pagat les rendes vençudes, segons el que disposen els articles 457 i 449.1 de la nova Llei d'Enjudiciament Civi1.   
Que el secretari expedisca una testimoniança d'esta resolució, la qual s'unirà a les actuacions en què es va dictar, i que es duga l'original al llibre de sentències (conforme el que estableix l'article 265 de la LOPJ).   
Esta la meua sentència que, jutjat en primera instància, pronuncie, mane i firme».   
Atés que es desconeix el domicili o residència actuals de la part demandada, mitjançant la provisió de 16 de setembre de 2009 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat i mitjançant un ofici al Diari Oficial de la Comunitat Valenciana, per a portar a efecte la diligència de notificació de sentència.  
València, 16 de setembre de 2009.- El secretari judicial: Julio Giraldez Blanco.